open-index/open-wikipedia-markdown huggingface dataset:
சா இலத்தீப் பல்கலைத் தாவரவியல் பூங்கா, உலர்தாவரகம்

**சா இலத்தீப் பல்கலைத் தாவரவியல் பூங்கா, உலர்தாவரகம்** (*Shah Latif University Botanical Garden & Herbarium (SLUBGH)*) என்ற அமைப்பு பாக்கித்தான் நாட்டில்  காய்பூர் (Khairpur) நகரில் உள்ளது. இது சா அப்துல் இலத்தீப் பல்கலைக் கழகத் (Shah Abdul Latif University) திட்டத்தால் உருவானது.  இப்பல்கலையின் பெயரானது, சூபி அறிஞர் சா அப்துல் இலத்தீப் பிட்டாய் (Shah Abdul Latif Bhittai) என்பவரை போற்றும் வகையில் வைக்கப்பட்டுள்ளது. இப்பல்கலைக்கழக உலர் தாவரகத்தில் 5000 உலர் தாவர ஆவணங்கள் பாதுக்காக்கப்படுகின்றன. இணைய வழி ஆவண பரிமாற்றங்களையும், பல்கலை மாணவர்களுக்கு, பாக்கித்தானில் பல மாவடங்களின் தாவரவளச் சூழல் குறித்து அறிய, கல்விச் சுற்றுலாக்களையும் அளிக்கிறது.

## தோற்றம்
இசுலாமாபாத் உயர் கல்வி ஆணையத்தால் நிதியால், இது கட்டமைக்கப்பட்டது. பல்லுயிர் வளம், அதன் பாதுகாப்பு மையமாக (CBC), சிந்து ஆளுநர்/வேந்தர் பல்கலைக்கழகங்களின் ஒப்புதலின்படி, 2009 ஆம் ஆண்டு திசம்பர் 24 நாளில் உருவானது. இவ்வமைப்பு மாதிரிகளின் சேகரிப்பில், பல்வேறு பூக்கும் தாவரங்கள், ஜிம்னோஸ்பெர்ம்கள், ஃபெர்ன்கள் போன்றவை அடங்கியுள்ளன. பாக்கித்தானின் இந்த உலர் தாவரகம், ஆராய்ச்சி, பயிற்சி மற்றும் சேவைகளை அளிக்கும் நிறுவனமாகும். மேலும் ஆவணப்படுத்தல் வசதிகளுடனும், தாவரத் தரவு களஞ்சியமாகவும் திகழ்கிறது.

## மேற்கோள்கள்

## வெளியிணைப்புகள்
* இணைநிலை உலர் தாவரகம்

பகுப்பு:ஆசியாவின் உலர்தாவரகங்கள்
பகுப்பு:பாக்கித்தானியத் தாவரங்கள்
புக்கிட் பக்ரி

**பக்ரி** அல்லது **புக்கிட் பக்ரி** (மலாய்; ஆங்கிலம்: *Bakri* அல்லது Bukit Bakri; சீனம்: 巴口); என்பது மலேசியா, ஜொகூர், மூவார் மாவட்டத்தில் அமைந்துள்ள ஒரு சிறிய நகரம் ஆகும்.  மலேசியக் கூட்டரசு சாலை 24-இல் அமைந்துள்ள இந்த நகரம், மூவார் நகரத்திலிருந்து கிழக்கே பத்து கிலோமீட்டர் தொலைவில் உள்ளது. இந்த நகரத்தின் பழைய பெயர் கம்போங் ஜாவா. 1980-ஆம் ஆண்டுகளில் புக்கிட் பக்ரி என்று மாற்றம் செய்யப்பட்டது.

மலேசியக் கூட்டரசு சாலை 24, பக்ரி நகரத்தை பண்டார் மகாராணி நகர மையத்தை இணைக்கும் முக்கிய சாலையாகும். 'பக்ரி' என்ற பெயர் ஜொகூர் சுல்தான் அபு பக்காரின் (*Sultan Abu Bakar of Johor*) பெயரிலிருந்து பெறப்பட்டதாக நம்பப்படுகிறது. 

## பொது
பக்ரி நகரில் பல முசுலீம், சீன, இந்து மற்றும் கிறித்தவ கல்லறைகள் உள்ளன. அவற்றில் இரண்டாம் உலகப் போரின் சப்பானிய போர் கல்லறையும் உள்ளது. பக்ரி சுற்றுப்புறக் கிராமப் பகுதிகளில் நடந்த மூவார் போரில் 700-க்கும் மேற்பட்ட சப்பானிய போர் வீரர்கள் வீழ்த்தப்பட்டார்கள். அவர்களுக்காக சப்பானிய போர் கல்லறை பக்ரி நகரில் கட்டப்பட்டு உள்ளது.

இங்கு சீனர்கள் அதிகமாக வாழ்கின்றனர். மேலும் இங்கு ஒரு சீனர்க் கோயில் உள்ளது. டு பூ டா ரென் (*Du Fu Da Ren*) எனும் சீனர்களின் தெய்வத்திற்கு அர்ப்பணிக்கப்பட்ட அந்தக் கோயில், சியாங் காங் சான் கோயில் என்று அழைக்கப்படுகிறது.

## மேலும் காண்க
* மூவார்
* பாகோ
* பாரிட் சூலோங்

## மேற்கோள்கள்

## வெளி இணைப்புகள்
* 

பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்‎
இரித்திகா சென்

**இரித்திகா சென்**  (* Rittika Sen*) ஓர் இந்திய நடிகை ஆவார். இவர் வங்காளம் மற்றும் தமிழ் படங்களில் தோன்றுகிறார். *கொல்கத்தா டைம்ஸ்* பத்திரிக்கையின் 2015 ஆம் ஆண்டின் மிகவும் விரும்பத்தக்க பெண்கள் பட்டியலில் இடம்பெற்றார்.

## தொழில் வாழ்க்கை
2012 ஆம் ஆண்டில் *100% * என்ற திரைப்படத்தின் மூலம் திரைத்துறையில் துறையில் பயணத்தைத் தொடங்கினார் . இந்த படத்தில், ஜீத் மற்றும் கோயல் மல்லிக் ஆகியோருடன் குழந்தை நட்சத்திரமாக நடித்தார். அதே ஆண்டில், தேவ் மற்றும் பூஜா போஸ் ஆகியோருடன் *சவால் 2* படத்தில் தோன்றினார். 2014 ஆம் ஆண்டில் ராஜ் சக்ரவர்த்தி இயக்கிய *போர்பாட்* என்ற திரைப்படத்தில் தோன்றினார். இதே ஆண்டில், மசூம் என்ற திரைப்படத்திலும் நடித்தார்.

## மேற்கோள்கள்

## வெளி இணைப்புகள்
*

பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பிரபா சங்கர் மிசுரா

**பிரபா சங்கர் மிசுரா**  (Prabha Shankar Mishra) இந்தியாவைச் சேர்ந்த ஒரு நீதிபதியாவார். 1936 ஆம் ஆண்டு ஆகத்து மாதம் 6  ஆம் தேதியன்று இவர் பிறந்தார்.  பி. எசு. மிசுரா என்ற பெயரால் பொதுவாக அறியப்படுகிறார்.  கல்கத்தா மற்றும் ஆந்திரப் பிரதேச உயர் நீதிமன்றங்களின்  தலைமை நீதிபதியாக இருந்துள்ளார். 

## தொழில் வாழ்க்கை
பிரபா சங்கர் மிசுரா  பாட்னா பல்கலைக்கழகத்தில் அறிவியலில் முதுநிலை  பட்டமும் சட்டப் பாடத்தில் இளநிலை பட்டமும் பெற்றார்.  பாட்னா உயர்நீதிமன்றத்தில் பயிற்சி பெறத் தொடங்கிய இவர், 1982 ஆம் ஆண்டில் பாட்னா உயர்நீதிமன்றத்தின் நீதிபதியாக நியமிக்கப்பட்டார்.  1990  ஆம் ஆண்டில்  சென்னை உயர்நீதிமன்றத்திற்கு மாற்றப்பட்டார், பின்னர் 1995  ஆம் ஆண்டில் ஆந்திரப் பிரதேச உயர்நீதிமன்றத்தின் தலைமை நீதிபதியாக நியமிக்கப்பட்டார். 1997 ஆம் ஆண்டில்  இவர் கல்கத்தா உயர்நீதிமன்றத்தின் தலைமை நீதிபதியாக ஆனார். ஓய்வு பெறுவதற்கு சில வாரங்களுக்கு முன்பு, உச்ச நீதிமன்றத்திற்கு நியமனங்களை எதிர்த்து நீதிபதி மிசுரா 1998 ஆம் ஆண்டு சூலை மாதம் 5 ஆம் தேதியன்று தனது பதவி துறப்பை சமர்ப்பித்தார். இந்தியாவின் மிக உயர்ந்த நீதிமன்றத்திற்கு நீதிபதிகள் நியமிக்கப்பட்ட விதத்தை இவர் விமர்சித்தார். பதவி விலகலுக்குப் பிறகு இவர் இந்திய உச்ச நீதிமன்றத்தில் மூத்த வழக்கறிஞராக பயிற்சி பெறத் தொடங்கினார். தனது 76 ஆவது வயதில் 2012  ஆம் ஆண்டில் இறந்தார்.

## மேற்கோள்கள்

பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:சென்னை உயர் நீதிமன்ற நீதிபதிகள்
பகுப்பு:பீகார் நபர்கள்
பகுப்பு:2012 இறப்புகள்
பகுப்பு:1936 பிறப்புகள்
துர்கா கிருஷ்ணா

**துர்கா கிருஷ்ணா** (Durga Krishna; பிறப்பு அக்டோபர் 25,1996) மலையாளத் திரைப்படங்களில் நடிக்கும்  இந்திய நடிகை ஆவார்.

## தனிப்பட்ட வாழ்க்கை
துர்கா இந்தியாவின் கேரளாவில் உள்ள கோழிக்கோட்டைச் சேர்ந்தவர். இவர் 5 ஏப்ரல் 2021 அன்று, *கான்பெசன்சு ஆப் எ குக்கு* திரைப்படத்தின் தயாரிப்பாளரான அர்ஜுன் இரவீந்திரனை மணந்தார்.

## திரைப்படவியல்

## தொலைக்காட்சி

## மேற்கோள்கள்

## வெளி இணைப்புகள்

* 

பகுப்பு:1996 பிறப்புகள்
பகுப்பு:கேரள நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பூண்டு பீட்சா குச்சி

**பூண்டு பீட்சா குச்சி** (பிரெஞ்சு: *Doigts à l'ail*, ஆங்கிலம்: *Garlic fingers, garlic cheese fingers*) என்ற பூண்டு வகை உணவு, அட்லாண்டிய கனட (Atlantic Canadian) உணவு ஆகும். இது பீட்சாவை போன்றே தயாரிக்கப்பட்டாலும், பீட்சா துண்டுகள் முக்கோண வடிவத்திற்கு பதிலாக, நீள நீள துண்டுகளாக வெட்டப்பட்டு பரிமாறப்படும்.

வழக்கமாக இதுபோன்ற உணவுக்கு மேற்புறம் தக்காளிப் பசையப் பூசுவர். ஆனால், இவ்வுணவில் பூண்டு வெண்ணெய்,  வோக்கோசு, பாலாடைக்கட்டி துருவல்களைத் தூவித் தருவர். சில நேரங்களில் பன்றி இறைச்சி தூவலாகத் தருவர். வேறுசில  (Doner kebab sauce அல்லது marinara sauce) துணை சுவையூட்டிகளையும் தருவர். பெரிய அங்காடிகளில் *பீத்சா குச்சிகள் (*pizza fries*), பாலாடைக் குச்சிகள், இத்தாலிய குச்சிகள்* எனவும் விற்பர்.

## மேற்கோள்கள்

பகுப்பு:பூண்டு உணவுகள்
பஞ்சூர்

**பஞ்சூர்** (மலாய்; ஆங்கிலம்: *Panchor*; சீனம்: 班卒); என்பது மலேசியா, ஜொகூர், மூவார் மாவட்டத்தில், மூவார் ஆற்றின் அருகே அமைந்துள்ள ஒரு சிறிய நகரம் ஆகும். 

பஞ்சூர் முன்பு ஒரு பரபரப்பான ஆற்றுத் துறைமுகமாக இருந்தது. அதன் உள்பகுதியில் இருந்து வேளாண் உற்பத்திப் பொருட்கள்; மற்றும் தோட்ட உற்பத்திப் பொருட்களான அரிசி, செம்பனை, இரப்பர் போன்றவை படகுகளில் ஏற்றப்பட்டு மூவார் துறைமுகத்திற்கு கொண்டுவரப்பட்டன.

## பொது
1970-களில் சாலை அமைப்புகள் மேம்படத் தொடங்கின. அதன் பின்னர், 1980-களில் வடக்கு-தெற்கு விரைவுச் சாலையின் கட்டுமானத்துடன் பஞ்சூரில் ஆறுகளின் போக்குவரத்து வெகுவாகக் குறைந்தன. அதனுடன் பஞ்சூர் நகரத்தின் முக்கியத்துவமும் குறைந்துவிட்டது.

இருப்பினும், அண்மைய காலத்தில் நகரத்தின் அருகாமையில் சில தொழில்துறைப் பூங்காக்கள் திறக்கப்பட்டதும்; நகரத்தின் மக்கள்தொகை சற்றே கூடியது; மற்றும் அதன் பொருளாதாரத்தில் ஒரு சிறிய மறுமலர்ச்சியும் ஏற்பட்டது.

2006-ஆம் ஆண்டின் பிற்பகுதியிலும்; 2007-ஆம் ஆண்டின் முற்பகுதியிலும், கடந்த 100 ஆண்டுகளில் இல்லாத ஒரு வெள்ளம் ஏற்பட்டது. ஜொகூர் மாநிலத்தில் ஏற்பட்ட மிக மோசமான வெள்ளத்தால் பஞ்சூர் நகரமும் பாதிக்கப்பட்டது.

## வரலாறு
### பஞ்சூர் லனாட்ரோன் தோட்டம்

மலாயாவில் மிகப் பழைமையான இரப்பர் தோட்டங்களில் ஜொகூர், மூவார், பஞ்சூர், லனாட்ரோன் தோட்டமும் ஒன்றாகும். லனாட்ரோன் தோட்டத்திற்கு 1881-ஆம் ஆண்டில் 22 தமிழர்கள் கொண்டு வரப் பட்டார்கள். அதே ஆண்டில் மலாயாவுக்கு 3670 தமிழர்கள் கொண்டு வரப்பட்டார்கள்.

ஜொகூர் மாநிலத்தின் **முதல் தமிழ்ப்பள்ளி** லனாட்ரோன் தோட்டத்தில் 1903-ஆம் ஆண்டில் தோற்றுவிக்கப் பட்டது. 1881-ஆம் ஆண்டில் காபித் தோட்டமாக உருவெடுத்த லனாட்ரோன் தோட்டம் 1897-ஆம் ஆண்டு இரப்பர் தோட்டமாக மாற்றம் கண்டது. அதற்கு பியர்ஸ் தோட்டம் (*Pears estate*) என்று பெயர் வைக்கப்பட்டது.

முதலில் இந்தத் தோட்டத்தில் 1500 ஏக்கரில் இரப்பர் பயிரிடப்பட்டது. பின்னர் 1903-ஆம் ஆண்டு மேலும் 500 ஏக்கருக்கு விரிவு செய்யப்பட்டது. தோட்டத்தின் 732 தொழிலாளர்களில் 450 தமிழர்கள்; 60 சீனர்கள்; 100 மலாய்க்காரர்கள்; 150 ஜாவானியர்கள் வேலை செய்தனர்.

## லனாட்ரோன் தமிழ்ப்பள்ளி

ஜொகூர்; மூவார் மாவட்டத்தின் பஞ்சூர் நகர்ப்பகுதியில் லனாட்ரோன் தமிழ்ப்பள்ளி உள்ளது. அந்தப் பள்ளியில் 69 மாணவர்கள் பயில்கிறார்கள். 23 ஆசிரியர்கள் பணியாற்றுகிறார்கள். மலேசிய கல்வி அமைச்சு 2022 சூன் மாதம் வெளியிட்ட புள்ளிவிவரங்கள்.

## மேலும் காண்க
* மூவார்
* பக்ரி
* பாரிட் சூலோங்
## மேற்கோள்கள்

## வெளி இணைப்புகள்
* 

பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்‎
மேற்கு சைபீரியா

**மேற்கு சைபீரியா** (*Western Siberia* அல்லது *West Siberia* (; ) என்ற புவிப்பகுதி, வடக்கு ஆசியாவில் உள்ளது. இது சைபீரியாயாவின் பரந்த பகுதிகளில் அடங்கியுள்ளதாகும். இதன் பெரும்பகுதி, உருசியா நாட்டிலும், தெற்குப் பகுதி கசக்கஸ்தான் நாட்டிலும் உள்ளது. உரல் (Ural) நிலப்பரப்புக்கும், ஏநிசை நதிக்கும் இடையில் இப்பகுதி அமைந்து, சைபீரியாவினை இரு பெரும் பகுதியாகப் பிரிக்கிறது. இதன் பரப்பளவு  ஆகும். இதன் 80% பகுதியானது, மேற்கு சைபீரியச் சமவெளியில் உள்ளது. இர்டிஷ் ஆறு, ஓப் ஆறு ஆகிய பெரிய ஆறுகள் இங்கு ஓடுகின்றன. இங்கு ஓடும் ஆறுகள் காராக் கடல் வண்டல் நிலங்களை உருவாக்குகின்றன
நீரகக்கரிமம் (பாறை எண்ணெய்,  இயற்கை எரிவளி) போன்ற பொருளாதார பலன்கள் கிடைக்கும் இப்பகுதியே, இரசியாவின் உற்பத்தியில் பெரும் பகுதியாக (2.2 million km2) அமைந்து முக்கிய இடம் பிடிக்கிறது.

## மேற்கோள்கள்

பகுப்பு:உருசியாவின் புவியியல்
பகுப்பு:கசக்கஸ்தானின் புவியியல்
பிராசிகா இராபா

**பிராசிகா இராபா** (தாவரவியல் பெயர்: *Brassica rapa *) என்பது பூக்கும் தாவரங்களில் ஒன்றாகும். இதன் தாவரக்குடும்பம் கடுகுக் குடும்பம் (*Brassicaceae*) ஆகும். இதன் பேரினம், பிராசிகா என வகைப்படுத்தப்பட்டுள்ளது. இப்பேரினத்தில் 42 இனங்கள் ஏற்றுக்கொள்ளப்பட்டுள்ளன. அதில் ஒரு இனமான இத்தாவரத்தில் பல உள் இனங்களின் வகைகள், தாவரவியல், மரபியல் நுட்பங்களால் உருவாக்கப் பட்டுள்ளன. அவைகள் கீழே அட்டவணைப் படுத்தப்பட்டுள்ளன. பொதுவாக இதன் இலைகள், காய்கறியாகப் பயன்படுகின்றன. இந்த இனத்தினை, 1753 ஆம் ஆண்டு முதன்முதலாகக் கண்டறிந்தவர் கார்ல் லின்னேயசு ஆவார். பன்னாட்டு தாவரவியல் பெயர் சுருக்க முறைமையில்  **L.** என்று குறிப்பர். இந்த இனத்திற்கு 251 வேறு பெயர்கள் உள்ளன. 

## இவ்வினத்தின் பயிர் வகைகள்

## இதையும் காணவும்
* கீரைகளின் பட்டியல்

## மேற்கோள்கள்

## வெளியிணைப்புகள்
*
*PROTA (Plant Resources of Tropical Africa) database record on ''Brassica rapa'' L. - access-date= 27 மார்ச்சு 2024 

பகுப்பு:தாவரவியல் பெயருடையக் கட்டுரைகள்
பகுப்பு:கீரைகள்
ரஜினி சாண்டி

**ரஜினி சாண்டி** (*Rajini Chandy*) மலையாளத் திரைப்படத்துறையில் பணிபுரியும் ஓர் இந்திய நடிகை ஆவார். இவர் ஜூட் ஆண்டனி ஜோசப் இயக்கிய *ஒரு முத்தஸ்ஸி கதா* என்ற மலையாளத் திரைப்படம் மூலம் 2016ஆம் ஆண்டு அறிமுகமானார். 2020ஆம் ஆண்டில், இவர் மெய்மைக்காட்சி நிகழ்ச்சியான *பிக் பாஸ் மலையாள சீசன் 2*இல் பங்கேற்றார். இந்நிகழ்ச்சியிலிருந்து 14ஆவது நாளில் சாண்டி  வெளியேற்றப்பட்டார்.

## இளமையும் கல்வியும்
ரஜினி சாண்டி கேரளாவின் அலுவாவில் பிறந்தார். பள்ளிப்படிப்புக்குப் பிறகு இவர் தனது பட்டப்படிப்புக்காகப் பாளையத்தில் உள்ள அல்போன்சா கல்லூரியில் பயின்றார். ரஜினி, பி. வி. சாண்டியைத் திருமணம் செய்து கொண்டு மும்பையில் குடியேறினார். இவருடைய மகள் தனது கணவர் மற்றும் குழந்தைகளுடன் கலிபோர்னியாவில் குடியேறினார்.

2020ஆம் ஆண்டில், ரஜினி சாண்டி யூடியூபில் ஓர் அரட்டை மற்றும் சமையல் தொடர்பான அலைவரிசையினை உருவாக்கினார்.

ரஜினி சாண்டியால் செய்யப்பட்ட ஒரு புகைப்பட காட்சி பரவலாக மக்களிடையே சென்றடைந்து பிபிசி செய்திகளில் இடம்பெற்றது.

## திரைப்படவியல்

## தொலைக்காட்சி

## விளம்பரங்கள்

* பீமா நகைகள்

## மேற்கோள்கள்

## வெளி இணைப்புகள்

* 

பகுப்பு:1951 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:கேரள நடிகைகள்
பகுப்பு:வாழும் மக்கள்
ரோகன் பண்டிட்

**ரோகன் பண்டிட்** (பிறப்பு 13 ஜனவரி 1981) ஒரு இந்தியத் துடுப்பாட்ட நடுவர் ஆவார். ரஞ்சிக் கோப்பைப் போட்டிகளிலும் இந்தியன் பிரீமியர் லீக் போட்டிகளிலும் அவர் நடுவராகக் கடமையாற்றியுள்ளார்.

## நடுவர் தொழில்
சூலை 2022 இல், பண்டிட் பிசிசிஐயின் நடுவர் குழுவின் ஏ+ பிரிவில் சேர்க்கப்பட்டார். அக்டோபர் 2023 இல், அனில் சவுத்ரிக்குப் பதிலாக ஐ. சி. சி நடுவர்களின் பன்னாட்டு நடுவர்கள் குழுவில் அவர் அறிமுகப்படுத்தப்பட்டார்.

நவம்பர் 24, 2023 இல், இந்தியாவிற்கும் ஆத்திரேலியாவிற்கும் இடையிலான முதலாவது இருபது20 போட்டியின் போது பண்டிட் தனது முதல் ஆண்கள் பன்னாட்டு இருபது20 போட்டியில் கடமையாற்றினார்.

## மேற்கோள்கள்


பகுப்பு:இந்தியத் துடுப்பாட்ட நடுவர்கள்
பகுப்பு:வாழும் மக்கள்
பகுப்பு:1981 பிறப்புகள்
செவிப்பறை நோக்கி

**செவிப்பறை நோக்கி** (*Otoscope*) என்பது ஒரு மருத்துவ கருவியாகும். இது மருத்துவர்களாலும், சுகாதார அதிகாரிகளாலும் நோயாளியின் காதின் உட்புறத்தினை உற்று நோக்கப் பயன்படுத்தப்படும் கருவியாகும். இது காதில் ஏற்படும் நோய்களை இனங்காணப் பயன்படுத்தப்படுகிறது.

பொதுவான செவிப்பறை நோக்கிகள் ஒருகைப்பிடியையும் தலைப்பகுதியையும் கொண்டிருக்கும்.

## மேற்கோள்கள்

பகுப்பு:காது
பகுப்பு:மருத்துவக் கருவிகள்
துர்ரெஸ்

**துர்ரெஸ்** (அல்பானிய மொழி: Durrës), அல்பேனியா இரண்டாம் மிகப்பெரிய நகரமாகும். அல்பேனியாவின் மேற்கில் உள்ள ஏட்ரியாட்டிக் கடலின்  கரையில் அமைந்த இந்நகரம் அல்பேனியாவில் மிகப்பெரிய துறைமுகத்தைக் கொண்டுள்ளது. துர்ரெஸ் அல்பேனியாவில் ஒரு முக்கிய பொருளாதார மையமாகும். மேலும் சுற்றுலா மற்றும் பண்பாட்டிலும் ஒரு முக்கிய நகரமாகும்.

## மேற்கோள்கள்

பகுப்பு:முன்னாள் தேசிய தலைநகரங்கள்
கோபாலகிருஷ்ண பை

**கோபாலகிருஷ்ண பை** (*Gopalakrishna Pai*) கன்னட மொழியில் புனைகதையும், புனைகதை அல்லாத புத்தகங்களையும் எழுதிய ஓர் இந்திய எழுத்தாளர் ஆவார். இவர் சுவப்ன சரசுவதா என்ற புத்தகத்தை எழுதியுள்ளார். இப்புத்தகம் 2009 ஆம் ஆண்டில் கருநாடக சாகித்திய அகாதமி விருதையும், எச். சாந்தாராம் இலக்கிய விருதையும் பெற்றது. மேலும், 2011 ஆம் ஆண்டின் கன்னட சாகித்திய அகாதமி விருதை கன்னடப் பிரிவின் கீழ் ஆசிரியருக்கு பெற்றுத் தந்தது.

## மேற்கோள்கள்

பகுப்பு:கன்னட எழுத்தாளர்கள்
பகுப்பு:வாழும் மக்கள்
போலசு உலர்தாவரகம்

**போலசு உலர்தாவரகம்** (*Bolus Herbarium*) என்பது கேப் டவுன் பல்கலைக் கழக வளாகத்திலுள்ளது.  இப்பல்கலைக் கழகம் 1829 ஆம் ஆண்டு கேப் டவுன் நகரில், தென்னாப்பிரிக்காவில் தோற்றுவிக்கப்பட்டது. இப்பல்கலையின் முந்தைய பெயர் தெற்கு ஆப்பிரிக்கக் கல்லூரி. 1865 ஆம் ஆண்டு *ஆரி போலசு* (Harry Bolus), தனது உலர் தாவரகச் சேகரிப்புகளை, இப்பல்கலையின் நூலகத்திற்கு அன்பளிப்பாக்க் கொடுத்தார். தற்போது இச்சேகரத்தில், 3,20,000 உலர் தாவரக ஆவணங்கள் உள்ளன. இதனை சுருக்கமாக, **BOL** எனக் குறிப்பிடுவர். ஆரி போலசு அளித்த ஆர்க்கிட், தரிசு நிலத்தாவரங்கள் (heath) சிறப்பு வாய்ந்த சேகரங்களாகத் திகழ்கின்றன.

## மேற்கோள்கள்

## வெளியிணைப்புகள்
*அதிகாரப்பூர்வமுள்ள போலசு உலர் தாவரக இணையப்பக்கம்

பகுப்பு:ஆப்பிரிக்காவின் உலர்தாவரகங்கள்
மூவார் ஆறு

**மூவார் ஆறு**; (மலாய்: *Sungai Muar*; ஆங்கிலம்: *Muar River*) என்பது மலேசியா, நெகிரி செம்பிலான், கோலா பிலா மாவட்டம், தித்திவாங்சா மலைத்தொடரில் உருவாகி மலாக்கா நீரிணையில் அணையும் ஆறு ஆகும். மலேசியாவின் நெகிரி செம்பிலான் மற்றும் ஜொகூர் மாநிலங்கள் வழியாக பாய்ந்து செல்லும் இந்த ஆற்றின் வடிகால் படுகை பகாங், மலாக்கா மாநிலங்களையும் உள்ளடக்கியது.

இந்த ஆறு ஏறக்குறைய 250 கி.மீ. (155 மைல்) நீளம் கொண்டது. பகாங் ஆறு மற்றும் பேராக் ஆறு ஆகிய ஆறுகளுக்குப் பிறகு தீபகற்ப மலேசியாவில் மூன்றாவது நீளமான ஆறாகும். கிளாந்தான் ஆற்றை விட சற்று நீளமானது.

நெகிரி செம்பிலான் மாநிலத்தில் உள்ள இரண்டு பெரிய ஆறுகளில் இதுவும் ஒன்றாகும். மற்ற ஆறு லிங்கி ஆறு. இந்த ஆறு ஜொகூர் ஆற்றுக்கு பிறகு, ஜொகூர் மாநிலத்தில் இரண்டாவது மிக முக்கியமான ஆறாகும்.

## பொது
கி.பி.200-ஆம் ஆண்டுகளில், மலாயாவில் ஒரு பண்டைய நிலவழிப் பாதை இருந்தது. அதன் பெயர் பெனாரிக்கான் நிலவழிப் பாதை. அந்த நிலவழிப் பாதையை இந்த மூவார் ஆறு உருவாக்கித் தந்தது. அந்தப் பாதை மலாய் தீபகற்பத்தின் மேற்கில் இருந்து கிழக்கு கடற்கரைக்கு ஒரு குறுக்குவழியாக இருந்தது.

## வழித்தடம்
மூவார் ஆற்றின் மூலாதாரம், நெகிரி செம்பிலான், கோலா பிலா மாவட்டம், தித்திவாங்சா மலைத்தொடரின், தாலாங் பகுதியில் அமைந்துள்ளது.

## மேலும் காண்க
* லிங்கி ஆறு
* மலேசிய ஆறுகளின் பட்டியல்
* தித்திவாங்சா மலைத்தொடர்
* மலாக்கா நீரிணை
## மேற்கோள்கள்

## வெளி இணைப்புகள்
* 
* http://www.virtualtourist.com/travel/Asia/Malaysia/Negeri_Johor/Muar-1280913/Things_To_Do-Muar-BR-1.html#0
* S. Durai Raja Singam. 1980. Place-names in Peninsular Malaysia.

பகுப்பு:மலேசிய ஆறுகள்
பகுப்பு:ஜொகூர் ஆறுகள்
பகுப்பு:நெகிரி செம்பிலான் ஆறுகள்
பகுப்பு:மலாக்கா நீரிணை
தாலியம்(III) அசிட்டேட்டு

**தாலியம்(III) அசிட்டேட்டு**  (Thallium(III) acetate) என்பது Tl(CH3COO)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். தாலியத்தின் அசிட்டேட்டு உப்பாக இச்சேர்மம் வகைப்படுத்தப்படுகிறது. நுண்ணுயிரியலில் ஒரு தெரிவு செய்யப்பட்ட வளர்ச்சி ஊடகமாக இது நச்சுத்தன்மை கொண்ட சேர்மமாகும். ஆனால் இது முடி உதிர்தல் முகவராகவும் பயன்படுத்தப்படுகிறது. 8 மி.கி/கி.கி அளவு உட்கொள்ளப்பட்டால் இது கடுமையான நச்சுத்தன்மையை ஏற்படுத்தும். மேலும் பெரியவர்களுக்கு இச்சேர்மம் ஏற்படுத்தும் குறைந்தபட்ச மரண அளவு 12 மி.கி/கி.கி ஆகும்.

## தயாரிப்பு
80% அசிட்டிக் அமிலத்தை தாலியம்(III) ஆக்சைடுடன் சேர்த்து வினைபுரியச் செய்வதன்  மூலம் தாலியம்(III) அசிடேட்டைத் தயாரிக்கலாம். மேலும் விளைபொருள்  அசிட்டிக் நீரிலியாகப் படிகமாகிறது.

## பண்புகள்
நீரற்ற தாலியம்(III) அசிடேட்டு  C2/c என்ற இடக்குழுவுடன் a = 15.54 Å b = 8.630 Å and c = 7.848  என்ற அணிக்கோவை அளவுருக்களுடன் Å உடன் β = 113.92° என்ற பிணைப்புக் கோணத்துடன் ஒற்றைச்சரிவச்சு படிக அமைப்பில் படிகமாகிறது. ஓர் அலகு செல்லுக்கு நான்கு வாய்பாட்டு அலகுகளும் 2.57 என்ற அடர்த்தியையும் இச்சேர்மம் கொண்டுள்ளது. ஒவ்வொரு தாலியம் அயனிக்கும் மூன்று அசிடேட்டு அயனிகள் இடுக்கிணைப்பாக பிணைந்துள்ளன. 

தாலியம்(III) அசிடேட்டு ஒற்றைநீரேற்றும் C2/c என்ற இடக்குழுவுடன்  a = 9.311 Å, b = 14.341 Å, c = 9.198 Å, β = 119.69 ° என்ற அணிக்கோவை அளவுருக்களுடன் ஒற்றைச்சரிவச்சு படிக அமைப்பில் படிகமாகிறது. மேலும் அலகு செல் தொகுதி V = 1067.0 Å3 Z = 4,  2.49. என்ற அடர்த்தியையும் கொண்டுள்ளது.

## மேற்கோள்கள்

பகுப்பு:தாலியம்(III) சேர்மங்கள்
பகுப்பு:அசிட்டேட்டுகள்
வெள்ளாம்போக்கட்டி

**வெள்ளாம்போக்கட்டி** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது கொடிகாமத்திற்குத் தெற்கே சுமார் 2 கிலோமீட்டர் தூரத்தில் அமைந்துள்ளது. அங்கு புவி எனும் பொம்பிளை கள்ளன் இருக்கிறான்.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பாரிட் ஜாவா

**பாரிட் ஜாவா** (மலாய்; ஆங்கிலம்: *Parit Jawa*; சீனம்: 巴冬); என்பது மலேசியா, ஜொகூர், மூவார் மாவட்டத்தில் அமைந்துள்ள ஒரு முக்கிம்; ஒரு சிறிய நகரம் ஆகும்.

மலாக்கா நீரிணையின் கரையில் இருந்து 100 மீட்டர் தொலைவிலும், பண்டார் மகாராணி நகரத்திலிருந்து 15 கி.மீ. தொலைவிலும் பத்து பகாட் நகரத்திலிருந்து 39 கி.மீ. தொலைவிலும் பாரிட் ஜாவா அமைந்துள்ளது.

இந்தோனேசியாவின் ஜாவா தீவுகளில் இருந்து வந்த ஜாவானிய குடியேற்றக்காரர்கள் தோண்டிய பள்ளத்தில் இருந்து பாரிட் ஜாவா எனும் பெயர் வந்ததாக அறியப்படுகிறது. அடர்ந்த காடுகளால் சூழப்பட்டு இருந்த இந்தக் கிராமம் கடந்த 120 ஆண்டுகளுக்கு முன்னர் உருவாக்கப்பட்டது.

## பொது
பாரிட் ஜாவாவில் மிகப்பெரிய இனக்குழுவினர் மலாய்க்காரர்கள் (80%) ஆகும். அதைத் தொடர்ந்து
சீனர்கள் (14%); இந்தியர்கள் (6%) உள்ளனர்.

இங்குள்ள கிராமவாசிகளின் முக்கிய வருமான ஆதாரங்கள் மீன்பிடித்தல், பழ மரங்களை வளர்த்தல், காய்கறித் தோட்டங்களில் வேலை செய்தல்; சிறு வணிகச் செயல்பாடுகளில் ஈடுபடுதல்; மற்றும் சுற்றுலாப் பயணிகளுக்குக் கடல் உணவுகள் தயாரித்தல் போன்றவையாகும்.

புலம்பெயரும் பறவைகள் ஆயிரக் கணக்கில் இங்கு வருவதால்; அதைப் பார்க்க மலேசியர்களும் வெளிநாட்டவரும் அதிகமாய் வருகை தருகின்றனர். அதுவே சுற்றுலா வளர்ச்சிக்கான வாய்ப்புகளையும் வழங்குகிறது.

## மேலும் காண்க
* மூவார்
* பஞ்சூர்
* புக்கிட் பக்ரி
* பாரிட் சூலோங்

## மேற்கோள்கள்

## வெளி இணைப்புகள்
* 

‎

பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்
பூண்டு ஐசுகிரீம்

**பூண்டு ஐசுகிரீம்** அல்லது **பூண்டு குளிர்களி** (*Garlic ice cream*) என்பது குளிர்களி வகைகளில் ஒன்றாகும். இவ்வகை சுவையுணவின் அடிப்படை குளிர்களியே ஆகும். இக்குளிர்களியில், வெனிலா அல்லது தேன் ஆகியன முதன்மை உட்பொருளாகும் இவற்றுடன் வெள்ளைப்பூண்டும் சேர்க்கப்படுகிறது. இப்பூண்டு  ஐசுகிரீம் விழாக்காலங்களில் சிறப்பு உணவாக உண்ணப்படுகிறது. குறிப்பாக வடக்கு  கலிபோர்னியாவிலுள்ள 'கில்ராய்' நகரத்தில் கொண்டாடப்படும், *கில்ராய் பூண்டு திருவிழா*வின் (Gilroy Garlic Festival) சிறப்பு உணவாக உண்ணப்படுகிறது. எசுக்காண்டினாவியாவிலும் இது விருப்ப சுவையுணவு ஆகும். இதன் காரச்சுவையைக் கொண்டதாகும்.

## மேற்கோள்கள்

## நூல்
* 

பகுப்பு:பூண்டு உணவுகள்
வாசுபென் திரிவேதி

**வாசுபென் திரிவேதி**  (*Vasuben Trivedi*) இந்தியாவில் குசராத்தினைச் சேர்ந்த மேனாள் சட்டமன்ற உறுப்பினர் ஆவார். இவர் 2002 முதல் 2017 வரை குசராத்து மாநில சட்டமன்ற உறுப்பினராகப் பதவி வகித்தார். பாரதிய ஜனதா கட்சியினைச் சார்ந்த வாசுபென், குசராத்தின் ஜாம்நகர் தெற்கு சட்டமன்றத் தொகுதியிலிருந்து குசராத்து 12ஆவது சட்டமன்ற உறுப்பினராக இருந்தார். இவர் ஆனந்திபென் படேல் அமைச்சரவையில் மாநில கல்வி, பெண்கள் மற்றும் குழந்தைகள் நலத்துறை அமைச்சராக இருந்தார்.

## தேர்தல் முடிவுகள் 2012

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:குஜராத் அரசியல்வாதிகள்
பிரக்யா யாதவ்

**பிரக்யா கபூர்** (*Pragya Yadav*-பிரக்யா யாதவ்) ஒரு சுவீடன் வடிவழகி, நடிகை மற்றும் இந்திய சினிமா தயாரிப்பாளர் ஆவார். இவர் போர்கோல்மில் இந்தியப் பெற்றோருக்கு மகளாகப் பிறந்தார். சுவீடனின் கார்ல்ஸ்க்ரோனாவில் வளர்ந்தார். இவர் மேம்பட்ட நடிப்பு மற்றும் நடத்தை ஆய்வுகள் நிறுவனத்தில் நடிப்பில் பயிற்சி பெற்றுள்ளார்.

பிரக்யா திரைப்பட இயக்குநரும் தயாரிப்பாளருமான அபிசேக் கபூரை 4 மே 2015 அன்று மணந்தார். இவர்களுக்கு இசானா மற்றும் சம்சார் என்ற இரண்டு குழந்தைகள் உள்ளனர.

## தொழில் வாழ்க்கை
அமோல் குப்தே ஹவா ஹவாய் (2014) படத்தில் நடித்ததற்காக பிரக்யா கபூர் மிகவும் பிரபலமானவர். கேதார்நாத் (2018) திரைப்படத்தினை ரோனி ஸ்க்ரூவாலா, அபிசாக் கபூர் மற்றும் அபிசேக் நய்யருடன் ஆகியோருடன் இணைந்து தயாரித்துள்ளார். இவர் கை இன் தி ஸ்கை திரைப்பட நிறுவனத்தின் இணை நிறுவனர் ஆவார். பூசண் குமாரின் டி சீரிஸ் உடன் இணைந்து, இவர் *ஷராபி* தயாரிக்கவிருந்தார்.

## திரைப்படவியல்

## மேற்கோள்கள்

## மேலும் வாசிக்க

* 
* 
* 
* 
* 

## வெளி இணைப்புகள்

* 
* 

பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
சமீர் ரிஸ்வி

**சமீர் ரிஸ்வி** (*Sameer Rizvi*, பிறப்பு: 6 திசம்பர் 2003) இந்தியாவைச் சேர்ந்த ஒரு துடுப்பாட்ட வீரர் ஆவார். இவர் 19 வயதுக்குட்பட்டோருக்கான துடுப்பாட்ட போட்டிகளில் இந்திய அணிக்காக விளையாடியுள்ளார். இந்தியன் பிரீமியர் லீக் போட்டிகளில் இவர் சென்னை சூப்பர் கிங்ஸ் அணிக்காக விளையாடுகிறார்.

## ஆரம்பகால வாழ்க்கை
சமீர் தனது பதினொன்றாவது வயதில் துடுப்பாட்டம் விளையாடத் தொடங்கினார். இவர் மீரட்டில் உள்ள காந்திபாக் பள்ளியில் தனது தாய்வழி மாமா தங்கீப் அக்தரின் கீழ் துடுப்பாட்ட பயிற்சி செய்யத் தொடங்கினார். இவர் தனது திறமையால் முன்னாள் இந்திய துடுப்பாட்ட வீரர் சுரேஷ் ரைனாவின் கவனத்தை பெற்றார். ரெய்னா ரிஸ்வியின் திறமையைக் கண்டறிந்து, அவரை ஊக்குவித்தார். சமீர் முதலில் துவக்க ஆட்டக்காரராக விளையாடினார். சுழற்பந்து வீச்சுக்கு எதிராக இவரது இயல்பான ஆட்டத்தைப் பார்த்த பிறகு இவரது பயிற்சியாளர் இவரை பின்னர் களமிறங்குமாறு வற்புறுத்தினார். இவர் தனது வாழ்க்கையில் மிகவும் தாமதமாக தனது கல்வியைத் தொடங்கியதாகவும், 20 வயதிற்குப் பிறகு தான் பத்தாம் வகுப்பு தேர்வுகளை முடித்ததாகவும் கூறப்படுகிறது.

## துடுப்பாட்ட வாழ்க்கை
இவர் 27 ஜனவரி 2020 அன்று தனது 16 ஆம் வயதில் உத்தர பிரதேச துடுப்பாட்ட அணிக்காக ரஞ்சிக் கோப்பையில் அறிமுகமானார். Sameer Rizvi, a 20-year-old cricketer, gained attention in the UP T20 League. இவர் 2023 உத்திர பிரதேச இருபது20 லீக்கில்  ஒன்பது போட்டிகளில் இரண்டு சதங்கள் உட்பட 455 ஓட்டங்களை குவித்தார். இவரது துடுப்பாட்ட திறமை பல இந்திய பிரீமியர் லீக் அணிகளின் கவனத்தை ஈர்த்தது. However, he had to miss the trials due to his commitments with the Under-23 squad of Uttar Pradesh. திசம்பர் 2023 இல், 2024 இந்தியன் பிரீமியர் லீக் போட்டிக்கான ஏலத்தில் சென்னை சூப்பர் கிங்ஸ் அணியால் 8.40 கோடி ரூபாய்க்கு வாங்கப்பட்டார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:2003 பிறப்புகள்
பகுப்பு:வாழும் மக்கள்
கமரூன் வரிசை

**கமரூன் வரிசை** (, , , ) என்பது  நீளமுள்ள சங்கிலி போன்று வரிசையாக அமைந்துள்ள இயற்கையான நிலப்பகுதியைக் குறிக்கிறது.  இவ்வரிசையில் எரிமலைகள், கினி வளைகுடாவின் தீவுகள், ஆப்பிரிக்காவின் முதன்மை நிலப்பகுதியின் கடற்கரையை நோக்கியுள்ளகாமரூன் மலை, வட கிழக்கில் உள்ள சாட் ஏரி ஆகியன அமைந்துள்ளன. இயற்கை எல்லைகளாக, இதன் கிழக்கே நைஜீரியா, [மேற்கு மண்டலம் (கமரூன்) பகுதியும் அமைந்துள்ளன. இத்தீவுகள் [நிலநடுக்கோடு உள்ள நிலமாகப் பரந்து உள்ளதால், இந்நிலப்பரப்பில் வெப்ப வலயம் சூழ்நிலை, பல பறவை இனங்களுகும், தாவர இனங்களுக்கும் ஏற்றதாக அமைந்துள்ளது. ஆப்பிரிக்க முதன்மை நிலப்பரப்பில் உள்ள மலைகள் குளிர்ந்து காணப்படுகின்றன. எனவே, உயரிகளின் வேறுபட்ட இயல்புகளுக்கு ஏற்பப் பல்வேறு உயிரினங்களுள்ள முக்கிய சுற்றுச்சூழல் காணப்படுகின்றன. இவ்வாறு காமரூன் எரிமலை வரிசை நிலவியல் அடிப்படையில் கண்டத்தின் நிலத்திலும், அருகில் உள்ள கடலிலும் நீண்டுள்ளதை விவரிக்கும் பல நிலவியல் கோட்பாடுகள் கூறப்படுகின்றன.

## மேற்கோள்கள்

பகுப்பு:கமரூன்
போக் சொய்

**போக் சொய்**(*Bok choy* (அமெரிக்க ஆங்கிலம், கனடிய ஆங்கிலம், ஆஸ்திரேலிய ஆங்கிலம்), *pak choi*; பிரித்தானிய ஆங்கிலம் அல்லது *pok choi*; *Brassica rapa subsp. chinensis*) என்பது *[[பிராசிகா இராபா]]* வகைகளில் ஒன்றாகும். இது சீன முட்டைகோசு உணவாக பயன்படுகிறது. இவ்வகையில் தாவரத்தின் தலைப்பகுதி இருக்காது. பச்சை இலை மடல்களும், அடிப்பாகத்தில் மிருதுவான உருண்டை தண்டும் அமைந்து இருக்கும்.  கடுகுக் கீரையை போன்று தோற்றமளிக்கும். இதன் மணம், சுவையும்,  பசளியையும், நீர் கசுகொட்டையையும் ஒத்து இருக்கும். ஆனால் கொஞ்சம் இனிப்பாகவும், வெகு குறைவான மிளகுக் காரச்சுவையுடனும் இருக்கும். இதன் பச்சை இலைகள், அடிப்புற தண்டினை விட சுவை மிகுந்து காணப்படும்.

## இதையும் காணவும்
* பிராசிகா இராபா
* கீரைகளின் பட்டியல்

## மேற்கோள்கள்

பகுப்பு:இலைக் காய்கறிகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
சவிதாபென் காந்த்

**சவிதாபென் காந்த்** (*Savitaben Khant*; 1960&#x2D; திசம்பர் 2012, வடோதரா) ஓர் இந்திய அரசியல்வாதி ஆவார். இவர் குசராத்து மாநிலம் விரமியா கிராமத்தில் வசித்து வந்தார். இவர் இந்திய தேசிய காங்கிரசு வேட்பாளராக 2012 குசராத்து சட்டமன்றத் தேர்தலில் மோர்வா-ஹதஃப் சட்டமன்றத் தொகுதியில் வெற்றி பெற்றார். இவர் தேர்தலில் போட்டியிடுவது இதுவே முதல் முறையாகும். இருப்பினும், தேர்தல் முடிவு அறிவிக்கப்பட்ட ஒரு நாள் கழித்து சவிதாபென் வடோதராவில் உள்ள ஒரு தனியார் மருத்துவமனையில் இறந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2012 இறப்புகள்
பகுப்பு:குஜராத் அரசியல்வாதிகள்
அபூர்வா காசரவள்ளி

**அபூர்வா காசரவள்ளி** ( *Apurva Kasaravalli* ) ஓர் இந்தியத் தொழிலதிபரும், நடிகரும் மற்றும் கன்னடத் திரைப்படங்களைத் தயாரித்த திரைப்படத் தயாரிப்பாளரும் ஆவார்.

## சொந்த வாழ்க்கை
அபூர்வா கிரிஷ் காசரவள்ளி மற்றும் வைசாலி காசரவள்ளியின் மகன் ஆவார். மேலும் நடிகையும் இயக்குநருமான அனன்யா காசரவள்ளி இவரது சகோதரியாவார். அபூர்வா கிறிஸ்து பல்கலைக்கழகத்தில் படித்து ஆத்திரேலியாவின் சிட்னியிலுள்ள சிட்னி தொழில்நுட்பப் பல்கலைக்கழகத்தில் முதுகலைப் பட்டம் பெற்றார். அபூர்வா ஒரு ஒடிசி கலைஞரும் நடன இயக்குனருமான வந்தனா சுப்ரியா என்பவரை மணந்தார்.

அபூர்வாவும் வந்தனாவும் "ஆனந்தி கலை அறக்கட்டளை" என்ற தன்னார்வத் தொண்டு நிறுவனத்தை நடத்துகிறார்கள். இது பின்தங்கிய வகுப்பைச் சேர்ந்த குழந்தைகளுடன் வேலை செய்கிறது. இவர்கள் பெங்களூரிலுள்ள கலாச்சார மையமான இரவீந்திர கலாசேத்திராவில் ஆண்டுதோறும் *"அஸ்மி"* என்ற நிகழ்வை ஏற்பாடு செய்கிறார்கள். இதில் புகழ்பெற்ற இசைக்கலைஞர்கள் மற்றும் நடனக் கலைஞர்கள் பங்கேற்கின்றனர்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:திரைப்பட இயக்குநர்கள்
நிர்மலா வாத்வானி

**நிர்மலா வாத்வானி** (*Nirmala Wadhwani*) குசராத்தைச் சேர்ந்த அரசியல்வாதி ஆவார். இவர் விஜய் ரூபானி அமைச்சரவையில் பெண்கள் மற்றும் குழந்தைகள் மேம்பாட்டு அமைச்சராக இருந்தார். இவர் குஜராத் சட்டப்பேரவையில் நரோதா சட்டமன்றத் தொகுதி உறுப்பினராக 2012 முதல் 2017 வரை பதவியிலிருந்தார்.

## வாழ்க்கை வரலாறு
வாத்வானி சிந்தி பாரம்பரியத்தைச் சேர்ந்தவர். இவர் முன்பு மகப்பேறியல் மற்றும் மகளிர் மருத்துவத்தில் நிபுணத்துவம் பெற்ற மருத்துவராக இருந்தார். குரோஷியாவில் இருந்து சோனோகிராபியில் பட்டயப்படிப்பினை முடித்த இவர், அகமதாபாத் மருத்துவச் சங்கத்தின் பெண்கள் பிரிவின் தலைவராகவும் இருந்துள்ளார். இவர் பாரதிய ஜனதா கட்சி (பிஜேபி) உறுப்பினர் ஆவார். குசராத்தில் பாஜகவின் செயற்குழுவில் உறுப்பினராக உள்ளார். குசராத் சட்டமன்ற உறுப்பினராக, இவர் ஐ. சி. டி. எஸ், பிசி-பிஎன்டிடி, ஷாலா ஆரோக்யா  சட்டமன்ற உறுப்பினர் குடியிருப்புகள் உள்ளிட்ட குழுக்களில் உறுப்பினராகப் பணியாற்றியுள்ளார். இவர் 2012 குசராத்து சட்டப்பேரவைத் தேர்தலில் நரோடா சட்டமன்றத் தொகுதியில் வெற்றி போட்டியிட்டுப் பெற்றார். ஆகத்து 2016-இல், குசராத்தின் பெண்கள் மற்றும் குழந்தைகள் மேம்பாட்டு அமைச்சராக நியமிக்கப்பட்ட நிர்மலா, முதலமைச்சர் விஜய் ரூபானி அமைச்சரவையில் பதவிவகித்த ஒரே பெண் உறுப்பினர் ஆவார்.

பிப்ரவரி 2017 குசராத்து சட்டப்பேரவையின் கூட்டத்தொடரில், விவசாயி தற்கொலை குறித்த விவாதம் கைகலப்பாக மாறியது. வாத்வானி காயமடைந்தார். இந்தியத் தேசியக் காங்கிரசின் சில சட்டமன்ற உறுப்பினர்கள் தனது கையில் காயம் ஏற்படுத்தியதாக இவர் குற்றம் சாட்டினார். 2017 குசராத்து சட்டப்பேரவைத் தேர்தலில் பாஜக இவருக்குப் போட்டியிட வாய்ப்பு வழங்கவில்லை.

## மேற்கோள்கள்

பகுப்பு:1964 பிறப்புகள்
பகுப்பு:இந்திய மகப்பேறியலாளர்கள்
பகுப்பு:வாழும் மக்கள்
பகுப்பு:குஜராத் அரசியல்வாதிகள்
இரவீந்திர கலாசேத்ரா

வலது|thumb| இரவீந்திர கலாசேத்திராவில் நிகழ்ச்சி நடைபெறுகிறது
**இரவீந்திர கலாசேத்ரா** ( *Ravindra Kalakshetra* )  பெங்களூரில் உள்ள ஒரு கலாச்சார மையமாகும். இது இசை மற்றும் நாடக நிகழ்ச்சிகளுக்கான அரங்கமாக உள்ளது.  பெங்களூரு நகரின் மையத்தில் அமைந்துள்ள இது நோபல் பரிசு பெற்ற இரவீந்திரநாத் தாகூரின் பிறந்த நூற்றாண்டு நினைவாக கட்டப்பட்டது. உமாஸ்ரீ, முக்யமந்திரி சந்துரு, த. சீ. நாகாபரணா, மாஸ்டர் ஹிரண்ணையா, சி. ஆர். சிம்ஹா, த. ந. சீதாராம், மற்றும் பிரகாஷ் ராஜ் போன்ற பல பிரபல நாடக மற்றும் திரையுலகப் பிரமுகர்கள் கலாசேத்திராவில் நடித்துள்ளனர்.

## வரலாறு
1959 ஆம் ஆண்டில், கலாசேத்திராவைக் கட்டுவதற்கு அப்போதைய முதல்வர் பசப்பா தனப்பா ஜாட்டியின் தலைமையில் ஒரு உயர்மட்டக் குழு அமைக்கப்பட்டது. இதில் சிவராம காரந்த், மல்லிகார்ஜுன மன்சூர், கொரூர் ராமசாமி ஐயங்கார், மைசூர் டி. சௌடையா மற்றும் விமலா ரங்காச்சார் ஆகியோர் உறுப்பினர்களாக இருந்தனர். மாபெரும் கவிஞரும் நோபல் பரிசு பெற்றவருமான இரவீந்திரநாத் தாகூரின் பிறந்த நூற்றாண்டு விழாவைக் கொண்டாடும் வகையில் இந்த அரங்கம் அமைக்கப்பட்டது. அவர்கள் நிதி சேகரிக்கத் தொடங்கினர். பிரபல தமிழ் நடிகர் சிவாஜி கணேசன் போன்ற பிரபலங்கள் கலாசேத்திராவைக் கட்டுவதற்கு பங்களிக்க முன்வந்தனர். 16 செப்டம்பர் 1960 அன்று கலாசேத்திரத்திற்கான அடிக்கல் நாட்டப்பட்டது. இது கட்டிடக் கலைஞர் *சார்லசு வில்சன்* மற்றும் தலைமைப் பொறியாளர் பி. ஆர். மாணிக்கம் ஆகியோரால் வடிவமைக்கப்பட்டது. கலாசேத்ரா இறுதியில் 9 மார்ச் 1963 அன்று கருநாடகாவின் அப்போதைய மத்திய கல்வி அமைச்சராக இருந்த முனைவர் உமாயூன் கபீரால் திறந்து வைக்கப்பட்டது.

## வசதிகள்
கலாசேத்ராவில் 900 இருக்கைகள் கொண்ட நவீன மற்றும் தொழில்நுட்ப ரீதியாக உருவாக்கப்பட்ட கலையரங்கம் உள்ளது. திரையரங்கம் முழுவதும் கணிணியால் இயக்கப்படும் 120 விளக்குகள் பொருத்தப்பட்டுள்ளது. பிரபல கன்னட நாடக ஆசிரியரான சம்சாவின் பெயரில் *‛சம்சா பயலு ரங்கமந்திரா*' என்ற திறந்தவெளி அரங்கமும் உள்ளது.

## மேற்கோள்கள்

பகுப்பு:பெங்களூர் பண்பாடு
மகேந்திரசிங் சர்வையா

**மகேந்திரசிங் சர்வையா** (Mahendrasinh Sarvaiya) இந்தியாவைச் சேர்ந்த ஓர் அரசியல்வாதியாவார். இவரது தந்தையின் பெயர் பராக்ரம்சிங் என்பதாகும். பனிரெண்டாம் வகுப்பு வரை படித்துள்ள இவர் குசராத்து மாநிலத்திலுள்ள பாலிதானா சட்டமன்றத் தொகுதியில் இருந்து அதன் 12 ஆவது சட்டமன்றத்திற்காக தேர்ந்தெடுக்கப்பட்டு சட்டமன்ற உறுப்பினராகப் பணியாற்றினார். குசராத்து மாநிலத்தின் பாரதிய சனதா கட்சியின் துணைத் தலைவராக பதவி வகித்து வருகிறார்.  குசராத்து வீட்டு வசதி வாரியத்தின் தலைவராகவும், பாரதிய சனதா கட்சியின் பவநகர்  மாவட்டத்தின் தலைவராகவும் பணியாற்றியுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:குஜராத் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:குஜராத்தின் சட்டமன்ற உறுப்பினர்கள்
பகுப்பு:குஜராத் மக்கள்
பத்து அன்னம்

**பத்து அன்னம்** (மலாய்: *Batu Anam*; ஆங்கிலம்: *Batu Anam*; சீனம்: 峇都安南) என்பது மலேசியா, ஜொகூர் மாநிலத்தில் சிகாமட் மாவட்டத்தில் அமைந்து உள்ள ஒரு நகரம். இந்த நகரம் சிகாமட் நகரத்திற்கு தெற்கே அமைந்து உள்ளது.

மலேசிய ஆயுதப்படையின் 4-ஆவது அரச பீரங்கி படைப்பிரிவு (*4th Royal Artillery Regiment)*; மற்றும் அரச மலேசியக் காவல் துறையின் பயிற்சி மையம் (**PULAPOL**) ஆகியவை இங்கு உள்ளன.  புலாபோல் பயிற்சி மையம்,  பத்து அன்னம் நகரத்திலிருந்து 8 கி.மீ. தொலைவில் உள்ளது.

இந்த நகரம் சிகாமட் நகரத்திற்கும் நெகிரி செம்பிலான், கிம்மாஸ் நகரத்திற்கும் இடையில் உள்ளது .

## பொது

பத்து அன்னம் நகரம், இரப்பர் மற்றும் செம்பனை தோட்டங்களால் சூழப்பட்டுள்ள நகரமாகும். பெல்டா பாலோங் தீமோர், சுங்கே செனாருட் தோட்டம், பாயா லாங் தோட்டம், கோமாளி தோட்டம் போன்ற பெரிய தோட்டங்களும்; மற்றும்  சிறிய தோட்டங்களும் இந்த நகரைச் சுற்றி உள்ளன.

1850-ஆம் ஆண்டுகளில் கட்டப்பட்ட எச்&சி லெத்தெக்ஸ் (*H&C Latex*) எனப்படும் பழைய இரப்பர் தொழிற்சாலை இன்னும் பயன்பாட்டில் உள்ளது. முன்பு பாயா லாங் தோட்டத்தில் அழகான குழிப்பந்தாட்டத் திடல் இருந்தது. பாயா லாங் தோட்டம் விற்கப்பட்ட பின்னர், தற்போது அந்தத் திடலில் செம்பனை மரங்கள் நடப்பட்டு உள்ளன.

## போக்குவரத்து

இந்த நகரத்தில் ஒரு தொடருந்து நிலையம் உள்ளது. அதன் பெயர் பத்து அன்னம் தொடருந்து நிலையம். ஆனால், தற்போது பயன்பாட்டில் இல்லை. இருப்பினும் தொடருந்து சேவையை நாடும் பயணிகள், கிம்மாஸ் தொடருந்து நிலையத்தை அணுகுமாறு அறிவுறுத்தப்படுகிறார்கள்.  கிம்மாஸ் தொடருந்து நிலையம், பத்து அன்னம் நகரில் இருந்து 8 கி.மீ. தொலைவில் உள்ளது.

சாலைப் போக்குவரத்தைப் பொறுத்தவரை, மலேசியக் கூட்டரசு சாலை 1 இந்த நகரின் முதனமைச் சாலையாக விளங்குகிறது. இந்தச் சாலை பத்து அன்னம் நகரத்தை கிம்மாஸ் மற்றும் சிகாமட் நகரங்களுடன் இணைக்கிறது.

## பத்து அன்னம் தமிழ்ப்பள்ளிகள்

பத்து அன்னம் நகர்ப்புறத்தில் **3** **தமிழ்ப்பள்ளிகள்** உள்ளன. அவற்றில் **99** **மாணவர்கள்** பயில்கிறார்கள். **30** **ஆசிரியர்கள்** பணியாற்றுகிறார்கள். மலேசிய கல்வி அமைச்சு **2022 சூன் மாதம்** வெளியிட்ட புள்ளிவிவரங்கள்.

## மேலும் காண்க
* சிகாமட்
* ஜெமிந்தா
* பூலோ காசாப்

## மேற்கோள்கள்

## வெளி இணைப்புகள்
* 

‎

பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்
பகுப்பு:சிகாமட் மாவட்டம்
இலகாபாய் பர்வாது

**இலகாபாய் பர்வாது**  (*Lakhabhai Bharwad*)  இந்தியாவைச் சேர்ந்த ஓர் அரசியல்வாதியாவார். 1959 ஆம் ஆண்டு செப்டம்பர் மாதம் 26 ஆம் தேதியன்று இவர் பிறந்தார்.   குசராத்து மாநிலத்தின்  முன்னாள் சட்டமன்ற உறுப்பினராகவும், குசராத்து காங்கிரசு கட்சியின் துணைத் தலைவராகவும் உள்ளார்.  2017 ஆம் ஆண்டில் விரம்காம் தொகுதியில் பாரதிய சனதா கட்சி  வேட்பாளர் தேச்சிறீ  பட்டேலை 6,500 வாக்குகள் வித்தியாசத்தில் தோற்கடித்து சட்டமன்ற உறுப்பினராகத்  தேர்ந்தெடுக்கப்பட்டார். 2018 ஆம் ஆண்டு செப்டம்பரில் பயிர் இழப்புகளால் ஏற்பட்ட தற்கொலை குறித்த தரவுகளைக் கோரி, நாடாளுமன்றத்தில் விவசாயிகள் தற்கொலை பிரச்சினையை பர்வாது  எழுப்பினார்.  இவரது கேள்விகளின் காரணமாக, குசராத்து  அரசு 585 கோடி ரூபாயை (சுமார் 78.5 மில்லியன் அமெரிக்க டாலர்) டாடா மோட்டார் நிறுவனத்திற்கு கடன் கொடுத்தது தெரியவந்தது. தற்போது, பர்வாது இந்திய தேசிய காங்கிரசு  அரசியல் கட்சியுடன் தொடர்புடையவராக குசராத்து அரசியலில் இயங்குகிறார். இவருக்கு குற்றவியல் நடவடிக்கை தொடர்பான பதிவு எதுவும் இல்லை, என்றாலும்  22,80,000 ரூபாய் கடனாளியாக  உள்ளார். 1983 ஆம் ஆண்டில் குசராத்து பல்கலைக்கழகத்தில் கலைக் கல்லூரியில் பட்டம் பெற்றார்.  தொழிலில் விவசாயியாகவும் சமூக சேவகர் மற்றும் கால்நடை வளர்ப்பாளராகவும் சமுகத்தில் வாழ்கிறார்.

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:குஜராத்தில் அரசியல்
பகுப்பு:குஜராத் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
நடால்யா சும்ஸ்கா

**நடால்யா வியாசஸ்லாவிவ்னா சும்ஸ்கா** (*Natalya Vyacheslavivna Sumska*, ; பிறப்பு ஏப்ரல் 22, 1956) என்பவர் ஒரு உக்ரைன் நாடக, திரைப்பட நடிகை,  தொலைக்காட்சி தொகுப்பாளினி ஆவார். இவர் உக்ரைன் மக்கள் கலைஞர் என்ற பட்டத்தை 2000 ஆண்டு பெற்றார். மேலும் செவ்சென்கோ தேசிய பரிசை 2008 இல் பெற்றார்.

## வாழ்க்கை
சும்ஸ்கா 1956, ஏப்ரல், 22 அன்று உக்ரைன் சோவியத் சோசலிசக் குடியரசின் (தற்போதய உக்ரைன்)   கீவ் மாகாணத்தின் கத்யுஜங்கா என்னும் சிற்றூரில் பிறந்தார். இவரின் தந்தை வியாசஸ்லாவ் சும்ஸ்கி, தாய் ஹன்னா ஓபனாசென்கோ-சும்ஸ்கா ஆகியோராவர். இவரின் பெற்றோர் இருவரும் இவான் பிராங்கோ நேஷனல் அகாடமிக் டிராமா தியேட்டரில் நாடக நடிகர்களாக இருந்தனர். அவர்கள் முறையே உக்ரைனின் மக்கள் கலைஞர் மற்றும் உக்ரைனின் மெரிட்டட் ஆர்ட்டிஸ்ட் என்ற பட்டங்களைப் பெற்றவர்களாக இருந்தனர். இவர் தன் 10 வயது வரை லிவிவ் நகரில் வாழ்ந்தார். மரியா ஜான்கோவெட்ஸ்கா தியேட்டரில் *நெவில்னிக்*  () என்ற நாடகத்தின் ஒத்திகைக்காக ஆறு வயதில் இவர் தனது முதல் நடிப்பு பாத்திரத்தை பெற்றார். இவர் 1977 இல் கீவ் நேஷனல் ஐ.கே. கார்பென்கோ-கேரி நாடகம், திரைப்படம் மற்றும் தொலைக்காட்சி பல்கலைக்கழகத்தில் பட்டம் பெற்றார். 1977 முதல், இவர் இவான் பிராங்கோ நேஷனல் அகாடமிக் டிராமா தியேட்டரில் நடிகையாக இருந்து வந்தார்.

2000 ஆம் ஆண்டில் இவர் தேசிய நாடக விருதான *"கீவ் பெக்டோரல்"* (தி செக்கோவில் மாஷாவின் பாத்திரத்திற்காக *மூன்று சகோதரிகள்*) என்ற விருதைப் பெற்றார்.

2003 முதல்  இன்டர் தொலைக்காட்சி அலைவரிசையில் பணிசெய்துவருகிறார். அங்கு இவர் ஒரு பேச்சு நிகழ்ச்சியான *கீ மூமண்ட்* என்ற நிகழ்ச்சியை தொகுத்து வழங்கினார். இது 2010 இல் இன்டர் நிறுவனத்தால் நிறுத்தப்பட்டது.

2008 ஆம் ஆண்டில், சும்ஸ்கா ஷெவ்செங்கோ தேசியப் பரிசைப் பெற்றார், மேலும் இந்த ஆண்டின் *கெய்வன்* என்று அழைக்கபட்டார்.

"பென்யுக் அண்ட் ஹோஸ்டிகோயேவ்" என்ற நாடக நிறுவனத்தில் பணிபுரிந்துவருகிறார்.

இவர் உக்ரைனின் தாராஸ் ஷெவ்செங்கோ தேசிய பரிசுக் குழுவின் உறுப்பினராக (திசம்பர் 2016 முதல்) உள்ளார்.

### தனிப்பட்ட வாழ்க்கை
நடால்யா சும்ஸ்காவுக்கு ஓல்ஹா என்ற ஒரு தங்கை  இருக்கிறார், அவரும் ஒரு நடிகை ஆவார். ஒளிப்பதிவாளர் இகோர் மாமாய் உடனான இவரின் முதல் திருமணத்தின் வழியாக இவருக்கு டாரினா மாமாய்-சும்ஸ்கா என்ற மகள் உள்ளார். இவருக்கு வியாசஸ்லாவ் கோஸ்டிகோயேவ் என்ற மகனும் உள்ளார்.

நடால்யா சும்ஸ்கா நாடக நடிகர் அனடோலி கோஸ்டிகோயீவை மணந்தார், அவருடன் இவர் நாடகங்களில் நடிக்கிறார்.

## விருதுகளும் கௌரவங்களும்
2000 ஆம் ஆண்டில், சும்ஸ்கா உக்ரைன் மக்கள் கலைஞர்  என்ற பட்டத்தைப் பெற்றார். 2008 இல், இவர் *மிக்கிஸ் அண்டு மென்* என்ற நாடகத்தில் நடித்ததற்காக ஷெவ்செங்கோ தேசிய பரிசைப் பெற்றார். இவர் 2000, 2011, 2015 ஆகிய ஆண்டுகளில் மொத்தம் மூன்று *கீவ் பெக்டோரல்* விருதுகளைப் பெற்றார். *ஜோர்டா தி கிரீக்* நாடகத்தில் நடித்ததற்காக சிறந்த நடிகைக்கான 2011 கீவ் பெக்டோரல் விருதைப் பெற்றார். 2020 ஆம் ஆண்டில், 2020 ஆம் ஆண்டில், *சோர்னி வோரோன்* () நாடகத்தில் அதிர்ஷ்டக் குறியைச் சொல்லும் யவ்டோகாவாக நடித்ததற்காக சிறந்த துணை நடிகைக்கான கோல்டன் டிஜிகா விருதைப் பெற்றார். 2016, 2020 ஆண்டுகளில் இல், இவர் முறையே மூன்றாம் மற்றும் இரண்டாம் நிலை  ஆர்டர் ஆஃப் மெரிட் பரிசைப் பெற்றார்.

## மேற்கோள்கள்

பகுப்பு:உக்ரைனிய திரைப்பட நடிகைகள்
பகுப்பு:1956 பிறப்புகள்
பகுப்பு:வாழும் மக்கள்
கன்சியாம் ஓசா

**கன்சியாம் சோட்டலால் ஓசா** (*Ghanshyam Chhotalal Oza*)  இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு அக்டோபர் மாதம் 25 ஆம் தேதியன்று இவர் பிறந்தார்.   குசராத்து மாநிலத்தின் முதலமைச்சராக 1972 ஆம் ஆண்டு மார்ச்சு மாதம்  17 ஆம் தேதி முதல் 1973  ஆம் ஆன்டு சூலை மாதம் 17 ஆம் தேதி வரை பதவி வகித்தார். இளங்கலை மற்றும் எல். எல். பி. பட்டம் பெற்ற இவர் 1948 ஆம் ஆண்டு முதல் 1956 ஆம் ஆண்டு வரை சவுராட்டிரா மாநில சட்டப்பேரவையில் உறுப்பினராக இருந்தார். பின்னர் 1956 ஆம் ஆண்டில் பம்பாய் மாநிலத்தின் சட்டமன்ற உறுப்பினராக ஆனார். 1957 ஆம் ஆண்டு முதல் 1967 ஆம் ஆண்டு வரையிலும், மீண்டும் 1971 ஆம் ஆண்டு முதல் 1972 ஆம் ஆண்டு வரையிலும் மக்களவை உறுப்பினராக இருந்தார். பின்னர், 1978 ஆம் ஆண்டு ஏப்ரல் மாதம்  10 ஆம் தேதி முதல் 1984 ஆம் ஆண்டு ஏப்ரல் மாதம்  9 ஆம் தேதி வரை மாநிலங்களவை உறுப்பினராக இருந்தார்.  1972-74 ஆண்டுகளிலிருந்து குசராத்து மாநில  சட்டமன்ற உறுப்பினராக இருந்தார். ஐக்கிய கத்தியவார் மாநிலம் எனப்படும் சவுராட்டிர மாநிலம் உருவாக்கப்பட்டபோது இவர் யு. என். தேபர் அமைச்சகத்தில் அமைச்சராக இருந்தார். 1957 ஆம் ஆண்டில் சுரேந்திர நகர் தொகுதியில் வெற்றி பெற்றபோது நாடாளுமன்ற உறுப்பினராகப் பதவியேற்றார். 1971 ஆம் ஆண்டில் இராச்கோட்டு தொகுதியில் நடைபெற்ற தேர்தலில் மிகவும் நெருக்கமாக போட்டியிட்ட மினு மசானியைத் தோற்கடித்து பிரதமர் இந்திரா காந்தி அமைச்சரவையில் அமைச்சரானார்.

இந்திரா காந்தி விதித்த அவசரநிலை எதிர்த்த ஓசா 1977 ஆம் ஆண்டு நடைபெற்ற மக்களவைத் தேர்தலில் மொரார்ச்சி தேசாய் தலைமையில் அப்போதைய சனதா கட்சியில் பணியாற்றினார். குசராத்தில் இருந்து மாநிலங்களவை (சனதா கட்சி) உறுப்பினராகத் தேர்ந்தெடுக்கப்பட்டு 1978 ஆம் ஆண்டு ஏப்ரல் மாதம் பத்தாம்  தேதி முதல் 1984 ஆம் ஆண்டு ஏப்ரல் மாதம் 9 ஆம் தேதி வரை பணியாற்றினார். 2002 ஆம் ஆண்டு சூலை மாதம் 12 ஆம் தேதியன்று  கன்சியாம் ஓசா காலமானார். 

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:5வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:குஜராத் முதலமைச்சர்கள்
பகுப்பு:2002 இறப்புகள்
பகுப்பு:1911 பிறப்புகள்
மாலிப்டினம்(II) அயோடைடு

**மாலிப்டினம்(II) அயோடைடு** (*Molybdenum(II) iodide*) என்பது MoI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். மாலிப்டினத்தின் அயோடைடு உப்பாக இச்சேர்மம் கருதப்படுகிறது.

## தயாரிப்பு

மாலிப்டினம்(II) புரோமைடு மற்றும் இலித்தியம் அயோடைடு சேர்மங்களை ஒன்றாகச் சேர்த்து வினைபுரியச் செய்தால் மாலிப்டினம்(II) அயோடைடு உருவாகும்:

:[Mo6Br8]Br4 + 12 LiI → [Mo6I8]I4 + 12 LiBr

மாலிப்டினம்(III) அயோடைடு சேர்மத்தை 100 பாகை செல்சியசு வெப்பநிலையில் வெற்றிடத்தில் சூடுபடுத்தி சிதைவு வினைக்கு உட்படுத்தினாலும்  மாலிப்டினம்(II) அயோடைடு உருவாகும்:

:6MoI3 → [Mo6I8]I4 + 3I2

## பண்புகள்
மாலிப்டினம்(II) அயோடைடு காற்றில் நிலையாக இருக்கும். கருப்பு நிறத்தில் திண்மப் பொருளாகக் காணப்படுகிறது. முனைவுற்ற மற்றும் முனைவற்ற கரைப்பான்களில் இது கரையாது.

## மேற்கோள்கள்

பகுப்பு:மாலிப்டினம்(II) சேர்மங்கள்
பகுப்பு:அயோடைடுகள்
சஜ்னா நஜாம்

**சஜ்னா** **நஜாம்** (*Sajna Najam*; பிறப்பு 22 பிப்ரவரி 1971) ஓர் இந்திய நடனம் நடன இயக்குநர் அனைத்துப் பிராந்தியத் திரைப்படங்களிலும் பணியாற்றியவர் ஆவர். திரைப்படங்களில் பணியாற்றுவதற்கு முன்பு, தொலைக்காட்சி மற்றும் மேடை நிகழ்வுகளில் தனது கலை வாழ்க்கையினை 2000ஆம் ஆண்டில் தொடங்கினார். 2014-ம் ஆண்டு சிறந்த நடன இயக்குநருக்கான கேரள மாநில விருதை வென்றார் . இந்த விருதினை லால் ஜோஸ் இயக்கிய *விக்ரமாதித்யன்* திரைப்படத்திற்காக இவர் பெற்றார். மூத்த திரைப்பட நடிகர் பிரேம் நசீர் சஜ்ஞாவின் உறவினர்.

## இளமை
சஜ்னா நஜாம் திருவனந்தபுரத்தின் சிராயின்கீசில் எம். ஏ. நாசர் மற்றும் ஆயிசா ஆகியோரின் மகளாக ஒரு முஸ்லீம் குடும்பத்தில் பிறந்தார். இவரது தாத்தா எம். ஏ. ரஷீத் 1957ஆம் ஆண்டில் தனது முதல் திரையரங்கத்தை கட்டிஜா என்ற பெயரில் கட்டினார். இது கேரளாவின் மிகப்பெரிய திரையரங்குகளில் ஒன்றாகக் கருதப்படுகிறது. இவரது முதல் படமான *கூடபிரப்பு* பிரேம் நவாசுடன் (இவர் மலையாளத் திரைப்பட நாயகன் பிரேம் நசீரின் தம்பி) அறிமுகமானார். மலையாள மொழியின் சிறந்த கவிஞரும் பாடலாசிரியருமான வயலார் ராமவர்ம திரைப்பட வாழ்க்கையிலும் இந்தப் படம் அறிமுகப் படமானது. இவருக்கு நடிகை சனா அல்தாப்பின் தாயார் சமீனா அல்தாப் என்ற சகோதரி உள்ளார்.

## பணி
சஜ்னா 2000ஆம் ஆண்டில் தனது நடன வாழ்க்கையைத் தொடங்கினார். பல மெய்க்காட்சி நிகழ்ச்சிகளுக்கான அலங்காரம் மற்றும் நடன இயக்குநராகப் பணியாற்றினார். இவரும் இவரது குழுவான" ஜரினன்ஸ் " தொலைக்காட்சித் துறையில் தங்கள் அடையாளத்தை உருவாக்கினர். தொலைக்காட்சியினைத் தொடர்ந்து திரையுலகிலும் பணியாற்றினார். இயக்குநர் லால் ஜோசின் திரைப்படம் ஒன்றில் நடனமாட முன்வந்தபோது இவரது வாழ்க்கை மாறியது. சஜ்னா சிறந்த நடன விருதினை 2014-இல் விக்ரமாதித்யன் திரைப்படத்திற்காகப் பெற்றார். 2020-இல் இவர் விஜய் சேதுபதியுடன் *யாதும் ஊரே யாவரும் கேளிர்* திரைப்படத்தில் நடித்தார்.

## திரைப்படவியல்

## தொலைக்காட்சி நடன நிகழ்ச்சிகள்

* டான்சு கேரளா டான்சு- ஜீ கேரளம்
* மன்ச் டான்சு டான்சு - ஏசியாநெட்
* காமெடி சூப்பர் நைட் - பிளவர்சு தொலைக்காட்சி
* குட்டிக்கலவரம் - பிளவர்சு தொலைக்காட்சி
* லெட்சு டான்சு- அமிர்தா டிவி
* சூப்பர் ஸ்டார் - அமிர்தா டிவி
* வனிதா ரத்னம் - அமிர்தா டிவி
* சூப்பர் டான்சர் - அமிர்தா டிவி
* டி4டான்சு - மழவில் மனோரமா
* ஜோஸ்கோ இந்தியன் வாய்ஸ் - மழவில் மனோரமா
* வெருத்தியல்லா பேர்யா - மழவில் மனோரமா
* ஜூனியர் இடால்- ஜெய்ஹிந்த் டிவி
* தங்க திறமை - ஜெய்ஹிந்த் டிவி
* கந்தர்வசங்கீதம் - கைராளி தொலக்காட்சி

## மேற்கோள்கள்

## வெளி இணைப்புகள்

* 

பகுப்பு:1971 பிறப்புகள்
பகுப்பு:இந்தியப் பெண் நடனக் கலைஞர்கள்
பகுப்பு:வாழும் மக்கள்
சனா அல்தாப்

**சனா அல்தாப்** (*Sana Althaf*) என்பவர் மலையாளம் மற்றும் தமிழ்த் திரைப்படங்களில் நடித்துவரும் ஓர் இந்திய நடிகை ஆவார்.

## தொழில்
கேரளாவின் கொச்சியில் அல்தாப் மற்றும் சமீனா அல்தாப் இணையருக்கு மகளாக சனா பிறந்தார். கொச்சி உள்ள பவனின் ஆதர்சா வித்யாலயா கல்வி பயின்றார். நடிப்புத் தொழிலைத் தொடங்குவதற்கு முன்பு இவர் ஒரு தொலைக்காட்சி தொகுப்பாளராக இருந்தார். விக்ரமாதித்யன் படத்தில் துல்கர் சல்மானின் சகோதரியாக அறிமுகமானார், சனா. இவரது அத்தை சஜ்னா நஜம் மூலம் இவருக்கு இந்த வாய்ப்பு கிடைத்தது. பின்னர் மரியம் முக்கு படத்தில் பகத் பாசிலின் இணையா சலோமி என்ற பெண் கதாநாயகியாக நடித்தார். மேலும் இராணி பத்மினியில் மலையேறுபவராகவும் நடித்தார். சென்னை 600028 II: இரண்டாம் இன்னிங்சில்   அனுராதாவாக நடித்ததன் மூலம் தமிழில் அறிமுகமானார். பின்னர் இவர் பர்கான் பாசிலுடன் பசீரிண்டே பிரேமலேகானில் சுக்ராவாக நடித்தார். இதன் பின்னர் சனா, ஒடியானில் மஞ்சு வாரியரின் சகோதரி மீனாட்சியாக நடித்தார். பின்னர் இவர் ஆர். கே. நகர் மற்றும் பஞ்சராக்சாரம் ஆகிய தமிழ்த் திரைப்படங்களில் நடித்தார்.

## திரைப்படவியல்

## மேற்கோள்கள்

## வெளி இணைப்புகள்

* 
* Sana Althaf on Facebook

பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
தோரியம் ஈரயோடைடு

**தோரியம் ஈரயோடைடு** (*Thorium diiodide*) என்பது ThI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். தோரியத்தின் அயோடைடு உப்பாக இச்சேர்மம் கருதப்படுகிறது. Th4+(I-)2e-2 என்ற அயனி வாய்பாட்டால் குறிக்கப்படும் ஓர் எலக்ட்ரைடும் காற்று உணரியுமாகும்..

## தயாரிப்பு
தோரியம்(IV) அயோடைடுடன் விகிதவியல் அளவில் தோரியத்தைச் சேர்த்து சூடுபடுத்தினால் தோரியம் ஈரயோடைடு உருவாகும்:

:ThI4 + Th -> 2ThI2

தோரியம் மற்றும் அயோடின் தனிமங்களை நேரடியாக வினைபுரியச் செய்தும் தோரியம் ஈரயோடைடு  தயாரிக்கலாம்:

:Th + I2 -> ThI2

தோரியம் மூவயோடைடை 550 பாகை செல்சியசு வெப்பநிலைக்கு மேல் சூடுபடுத்தி சிதைவு வினைக்கு உட்படுத்தினாலும் கூட தோரியம் ஈரயோடைடு உருவாகும்:

:2ThI3 -> ThI4 + ThI2

## பண்புகள்
சீரியம், பிரசியோடைமியம் மற்றும் கடோலினியம் ஆகியவற்றின் ஈரயோடைடுகளைப் போலவே இதுவும் உலோகத் தங்கப் பளபளப்பு மற்றும் அதிக மின் கடத்துத்திறன் கொண்டதாகும்.
 
## மேற்கோள்கள்

பகுப்பு:தோரியம் சேர்மங்கள்
பகுப்பு:அயோடைடுகள்
சரசா பாலுசேரி

**சரசா பலுசேரி** (*Sarasa Balussery*) கேரளாவினைச் சேர்ந்த நாடக நடிகையும், மலையாளத் திரைப்பட நடிகையும் ஆவார். இவரது படங்களில் *சூடானி பிரம் நைசீரியா* (2018), *வைரசு* (2019) *திரிகே* (2021) மற்றும் *தாகினி* (2018. குறிப்பிடத்தக்கன.

2018ஆம் ஆண்டில் *சூடானி பிரம் நைசீரியா* என்ற மலையாள படத்தில் சாவித்திரி சிறீதரனுடன் இணைந்து நடித்த பிறகு இவர் மிகவும் பிரபலமானார். மேலும் இப்படம் வெற்றிகரமான படமாக இருந்தது. இப்படத்தில் இவரின் நடிப்பிற்காகப் பல்வேறு விருதுகள் வழங்கப்பட்டன.

## தனிப்பட்ட வாழ்க்கை
சரசா மலையாள நாடகங்களில் ஐந்து தசாப்தங்களாக நடித்துள்ளார். கோழிக்கோட்டைத் தளமாகக் கொண்ட கலிங்கா, சங்கம், *ஸ்டேஜ் இந்தா*, சிரந்தனா போன்ற நாடக அரங்குகளில் இவரது நாடகங்கள் தொடர்ந்து அரங்கேற்றப்பட்டன. மேலும் இவர் ஏராளமான நாடகங்களில் நடித்துள்ளார். மூன்று தசாப்தங்களுக்கு முன்பு மலையாளத் திரைப்படமான *உயரும் நிஜன் நாடகேவில்* இவர் நடித்திருந்தார். இது மோகன்லாலின் ஆரம்பக்கால படமாகும். இதில் இவர் தாய் வேடத்தில் நடித்தார்.

## திரைப்படவியல்

## தொலைக்காட்சித் தொடர்
* சுவப்னமோரு சக்கு (பிளவர்ஸ் தொலைக்காட்சி)

## விருதுகள்
* 2019-49வது கேரள மாநில திரைப்பட விருதுகள், சிறந்த குணச்சித்திர நடிகை விருது சாவித்திரி சிறீதரனுடன்
* 2019-21வது ஆசியநெட் திரைப்பட விருதுகள், சிறந்த துணை நடிகை விருது சாவித்திரி சிறீதரனுடன்

## மேற்கோள்கள்

* 
* https://english.mathrubhumi.com/movies-music/movie-news/the-2-mothers-in-sudani-from-nigeria-are-happy-1.3608518 
* 

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:கேரள நடிகைகள்
பகுப்பு:வாழும் மக்கள்
சாரா யாசுமின்

**சாரா யாசுமின்** (*Zaara Yesmin*-பிறப்பு சனவரி 8,1994) ஓர் இந்திய நடிகையும் வடிவழகியும் ஆவார். இவர் யூடியூப்பில் சுமார் 200 மில்லியன் பார்வைகளைப் பெற்ற "சப் கி பாரதேன்" பாடலுக்கான இசை காணொளியில் தோன்றியதற்காக நன்கு அறியப்படுகிறார். இவர் தொலைக்காட்சி விளம்பரங்களிலும் நடித்துள்ளார். இவர் 2016ஆம் ஆண்டில் "*பெமினா ஸ்டைல் திவா ஈஸ்ட்*" என்ற பட்டத்தை வென்றார்.

## தொழில்
பஞ்சாபி பாடலான *இக் வார*ரில் யாசுமின் பஞ்சாபி பாடகர்களான பலக் சபீர், குரு ரந்தாவவுடன் தோன்றினார்.  2022-இல் மகாராட்டிர ஆளுநர் பகத்சிங் கோசியாரி இவருக்குச் சிறந்த செயல்திறன் விருதினை வழங்கினார். "சாதி கலி 2.0" என்ற இசை காணொளியில் நடித்துள்ளார். இதனுடன் பிர்ட்டி தருவால இசைக் காணொளியினையும் டி-சீரிஸ் வெளியிட்டது. இரண்டு வாரக் காலத்திற்குள், இந்த காணொளி 5 மில்லியனுக்கும் அதிகமான பார்வைகளைக் குவித்துள்ளது.

## திரைப்படவியல்

### இசை காணொளி

## மேற்கோள்கள்

## வெளி இணைப்புகள்

* 
* 

பகுப்பு:1997 பிறப்புகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:அசாமிய நபர்கள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
தேசிய உலர் தாவரகம், கினி

**தேசிய உலர் தாவரகம், கினி** (*Herbier National De Guinée*, Index Herbariorum Code HNG.) என்பது ஆப்பிரிக்கக் கண்டத்திலுள்ள உலர் தாவரங்களில் ஒன்றாகும், இது கினி நாட்டின் *காமல் அப்தேல் நாசர் பல்கலை, கொனாக்ரி* (Gamal Abdel Nasser University of Conakry) என்ற பல்கலைக் கழக வளாகத்தில் உள்ளது. 2009 ஆம் ஆண்டு தொடங்கப்பட்ட இந்த அமைப்பு, கினி நாட்டின் தாவரவளம் குறித்த தகவல்களையும், ஆவணங்களையும் திரட்டுதல், ஆராய்ச்சிகள் போன்றன, இதன் முக்கிய பணியாகும்.  இதன் தொகுப்பில் 9800 தாவரங்கள் குறித்தும், பூஞ்சைகள் குறித்தும் ஆவணங்கள் உள்ளன. இந்த உலர்தாவரகம், இங்கிலாந்திலுள்ள அரச கழக தாவரவியல் பூங்கா, கியூ உடன் இணைந்து, 2021 ஆம் ஆண்டு வரை மேம்பாட்டுப் பணிகளைச் செய்தது.

## மேற்கோள்கள்

பகுப்பு:ஆப்பிரிக்காவின் உலர்தாவரகங்கள்
சிம்பாங் ரெங்கம்

**சிம்பாங் ரெங்கம்** (மலாய்: *Simpang Renggam*; ஆங்கிலம்: *Simpang Renggam*; சீனம்: 新邦令金) என்பது மலேசியா, ஜொகூர், குளுவாங் மாவட்டத்தில் அமைந்து உள்ள நகரம். இந்த நகரம் குளுவாங் நகரத்திற்கு தெற்கே அமைந்து உள்ளது.

மலேசிய கூட்டரசு சாலை 1 வழியாக ஜொகூர் பாருவிலிருந்து 75 கிமீ தொலைவில் உள்ளது.

## பொது

ரெங்கம் நகரத்தின் வரலாறு ஐக்கிய இராச்சியத்தில் உள்ள பிரித்தானிய அருங்காட்சியகத்தில் பதிவு செய்யப்பட்டுள்ளது. 1950-களில் இரண்டாம் எலிசபெத் மகாராணி மற்றும் விக்டோரியா மகாராணி ஆகியோரின் வருகைகளைப் பெற்றுள்ளது. 

அந்தக் காலக்கட்டத்தில் இந்த இடம் ஒரு முக்கிய குடியேற்றப் பகுதியாக இருந்தது. கத்ரி ரப்பர் தோட்டம், உலு ரெமிஸ் ரப்பர் தோட்டம் போன்ற பெரிய ரப்பர் தோட்டங்கள் இங்கு இருந்தன. இன்றும் உள்ளன. 

அத்துடன் பிரித்தானியக் காலனித்துவத்தின் மையமாகவும் இருந்தது; இன்றும் அந்த இரப்பர் தோட்டங்கள் உள்ளன. குழிப்பந்தாட்ட மைதானங்கள், வானூர்தி நிலையங்கள் மற்றும் பழைய கட்டிடங்கள் இன்றுவரை நிலைக்கும் வரலாற்று நினைவுச்சின்னங்கள் ஆகும்.

## மேலும் காண்க
* குளுவாங்
* ரெங்கம்
* லாயாங் லாயாங்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:ஜொகூர் மாநிலத்தில் உள்ள நகரங்கள்‎